Modolv Hareide

For lokalpolitikeren, se Modolf Hareide

Modolv Hareide (født 15. februar 1909 i Dypvåg, død 6. mars 1983) var en norsk embetsmann. Han var sjøfartsdirektør fra 1972 til 1978.Bjørn Steenstrup: Hvem er Hvem? 1973, Oslo: Aschehoug, 1973, s. 213–214.

Hareide var fra 1927 til 1936 sjømann. Han tok styrmannseksamen i 1932, skipsførereksamen og dispasjøreksamen i 1937. Han ble ansatt i Riksrevisjonen og avla i 1942 avla juridisk embetseksamen. Han tok seg så til Sverige der han arbeidet ved den norske legasjonen i Stockholm.

Etter krigen begynte Hareide i 1946 i Handelsdepartementet, der han arbeidet i sjøfartsavdelingen. I 1954 ble han visekonsul i New York og i 1956 byråsjef i Sjøfartskontoret. Da Sjøfartsdirektoratet ble etablert i 1962, ble Hareide underdirektør der. I 1967 ble han assisterende sjøfartsdirektør, før han i 1972 ble sjøfartsdirektør.

Hareide ble i 1982 utnevnt til ridder av 1. klasse av St. Olavs Orden.«Modolv Hareide», Aftenposten, morgenutgaven 11. mars 1983, s. 11. I 1980 ble han tildelt International Maritime Prize av Den internasjonale sjøfartsorganisasjonen.«International Maritime Prize», International Maritime Organization.

 Referanser 

Kategori:Norske sjøfolk
Kategori:Norske embets- og tjenestemenn
Kategori:Riddere av 1. klasse av St. Olavs Orden
Kategori:Personer fra Tvedestrand kommune
Kategori:Artikler i sjøfart-prosjektet